Atac cu rachete asupra unei baze militare din Irak în care se află americani.
Atac cu rachete asupra unei baze aeriene din Irak în care sunt militari americani. Cinci rachete au căzut în incinta Bazei aeriene Balad, situată la nord de Bagdad. Nu există informaţii despre eventuale victime.
Un atac cu rachete a vizat, duminică seară, o bază aeriană din Irak în care sunt staţionaţi militari americani, afirmă surse din cadrul serviciilor de securitate irakiene citate de Agenţia France-Presse şi de cotidianul Le Figaro.Cinci rachete au căzut în incinta Bazei aeriene Balad, situată la nord de Bagdad. Unele rachete au lovit sediul companiei americane Sallyport, aflat în incinta bazei militare. Compania este specializată în întreţinerea avioanelor.Nu există informaţii despre eventuale victime. Atacul nu a fost încă revendicat, dar Statele Unite atribuie incidentele de acest fel grupurilor islamiste proiraniene.În Baza aeriană Balad sunt staţionate avioane de vânătoare F-16. De la începerea mandatului preşedintelui Joseph Biden, în ianuarie, 20 de atacuri cu rachete au vizat obiective americane din Irak.